**SREDNJA ŠKOLA BEDEKOVČINA**

Ljudevita Gaja 1, Bedekovčina

Bedekovčina, 25. 4. 2023.

KLASA: 007-03/23-02/02

URBROJ: 2140-86-23-7

**Z AP I S N I K**

s 24. sjednice Školskog odbora održane dana, 24. 4. 2023. u 18:00

Prisutni: Daniela Usmiani, predsjednica, Gordana Janđel, Daniel Borovčak, Đurđica Rožić.

Opravdano nenazočni: Jasminka Krepelnik, Elvira Belošević

Nenazočni: Mišel Mrkoci.

Osim članova Školskog odbora sjednici je prisustvovala ravnateljica škole Vera Hrvoj.

Zapisničarka: Karla Ded, tajnica.

Sjednicu otvara predsjednica Školskog odbora Daniela Usmiani, pozdravlja nazočne, utvrđuje kvorum i čita dnevni red s Poziva na sjednicu:

D N E V N I R E D:

1. Verifikacija zapisnika s 22. i 23. sjednice Školskog odbora
2. Donošenje Odluke o usvajanju Pravilnika o načinu korištenja školske sportske dvorane Srednje škole Bedekovčina
3. Donošenje Odluke o visini cijene korištenja školske sportske dvorane
4. Donošenje Odluke o usvajanju Pravilnika o dopunama Pravilnika o načinu korištenja nenamjenskih donacija i vlastitih prihoda Srednje škole Bedekovčina
5. Donošenje Odluke o cijeni presadnica povrća i cvijeća
6. Donošenje Odluke o cijeni toplog obroka u Učeničkom domu
7. Razno

Dnevni red jednoglasno je usvojen.

Ad.1.) Zapisnik s 22. i 23. sjednice Školskog odbora jednoglasno je usvojen.

Ad.2.) Predsjednica Školskog odbora Daniela Usmiani predala je riječ ravnateljici, Veri Hrvoj, koja upoznaje članove Školskog odbora s Pravilnikom o načinu korištenja školske sportske dvorane Srednje škole Bedekovčina, govori najvažnije članke, odnosno, koji se prostori mogu dati na korištenje, na koji način i pod kojim uvjetima.

**Zaključak**: Školski odbor jednoglasno donosi Odluku o usvajanju Pravilnika o načinu korištenja školske sportske dvorane Srednje škole Bedekovčina, koja se prilaže zapisniku i čini njegov sastavni dio.

Ad. 3.) Ravnateljica, Vera Hrvoj, članovima Školskog odbora govori kako smo napravili prijedlog Odluke o visini cijene korištenja školske sportske dvorane prema Odluci Županije o minimalnoj visini cijene korištenja školske sportske dvorane. Ravnateljica članovima govori kako ćemo predložene cijene staviti na razdoblje od godine dana.

**Zaključak**: Školski odbor jednoglasno donosi Odluku o visini cijene korištenja školske sportske dvorane, koja se prilaže zapisniku i čini njegov sastavni dio.

Ad. 4.) Tajnica škole, Karla Ded, upoznaje članove Školskog odbora s dvije dopune Pravilnika o načinu korištenja nenamjenskih donacija i vlastitih prihoda Srednje škole Bedekovčina, koje se odnose na donacije i postupak prihvaćanja donacije.

**Zaključak**: Školski odbor jednoglasno donosi Odluku o usvajanju Pravilnika o dopunama Pravilnika o načinu korištenja nenamjenskih donacije i vlastitih prihoda Srednje škole Bedekovčina, koja se prilaže zapisniku i čini njegov sastavni dio.

Ad. 5.) Ravnateljica, Vera Hrvoj, govori članovima kako poljoprivredno učilište Srednje škole Bedekovčina uzgaja presadnice povrća i cvijeća, te će se sada održavati prodaja istih ispred škole i na tržnici u Bedekovčini. Voditeljica poljoprivrednog učilišta, Mirjana Hudi Vlahek, je dala prijedlog cijene za prodaju presadnica povrća i cvijeća, te ravnateljica predlaže da se navedene cijene prihvate.

**Zaključak**: Školski odbor jednoglasno donosi Odluku o cijeni presadnica povrća i cvijeća, koja se prilaže zapisniku i čini njegov sastavni dio.

Ad. 6.) Ravnateljica škole govori kako je cijena toplog obroka ostala nepromijenjena godinama, te da je sada nužno podići cijenu toplog obroka sukladno poskupljenjima svih energenata i namirnica potrebnih za pripremu toplog obroka. Cijena će iznositi 3,00€, te će se početi primjenjivati od 1. svibnja 2023. godine.

**Zaključak**: Školski odbor jednoglasno donosi Odluku o cijeni toplog obroka u Učeničkom domu, koja se prilaže zapisniku i čini njegov sastavni dio.

Ad. 7.) Pod točkom pitanja i prijedlozi, ravnateljica škole, Vera Hrvoj, govori da još čekamo građevinsku dozvolu za dogradnju Poligona. Također, napominje kako su nam projektanti poslali račune s rokom dospijeća 8 dana, te da smo iste odbili, uz uvjet da pošalju nove račune, s rokom dospijeća 30 dana, te da će se polovica iznosa platiti odmah, a polovica nakon što dobijemo građevinsku dozvolu. Razgovaralo se i o Otvorenom danu škole, koji će se održati 3. lipnja 2023. godine.

Sjednica je zaključena 24. 4. 2023. u 19:15.,

Zapisničarka: Predsjednica Školskog odbora:

Karla Ded, Daniela Usmiani, prof

bacc.admin.publ.